[{"text_idx": "#000002", "text": "La komitata kunsido estis rekte elsendita per Facebook. Klaku la bildon por spekti."}, {"text_idx": "#000005", "text": "La c\u0302i-jara kongresejo trovig\u0302as en universitato de Lisbono, c\u0302efe en la jura fakultato kaj la rektorejo. La salono Hodler, kie okazas la komitataj kunsidoj, situas en la rektorejo. Ties pordoj estis baritaj de gardisto, kiu enlasis la komitatanojn nur dek minutojn post kiam la kunsido jam devis komencig\u0302i."}, {"text_idx": "#000006", "text": "Al la atendantoj oni diris, ke la salono estas arang\u0302ata. La kunsido fine povis komencig\u0302i je 14.20, kun dudekminuta malfruo. Krome mankis konektiloj por elektro por tiuj komitatanoj kiuj volis s\u0302argi sian komputilon dum la kunsido, kio instigis la unuajn kritikajn komentojn."}, {"text_idx": "#000007", "text": "La salono estas iomete pli malgranda ol kutime por la komitatkunsido, sed tute sufic\u0302a, c\u0302ar la publiko ne superis 15 kongresanojn. La komitato tamen estis decidopova. Por kvorumo necesas la c\u0302eesto de minimume duono el la komitatanoj, kaj jam je la unua kontrolo c\u0302eestis 36 el 66. Tuj poste venis 4-5 pliaj."}, {"text_idx": "#000008", "text": "La c\u0302efa decido de la komitato, kiu estus devinta okazi hodiau\u0306, nome la elekto de unu plia estrarano, estis prokrastita g\u0302is vendredo, c\u0302ar la komitatanoj ricevis la liston de kandidatoj nur duonhoron antau\u0306 la kunsido. La listo de kandidatoj por estrarano pri kongresoj kaj kulturo nun enhavas almenau\u0306 kvin nomojn, nome Brunetto Casini, Orlando Raola, Amri Wandel, kiuj kandidatig\u0302is jam pli frue, kaj aldone Fernando Maia el Brazilo kaj Arina Osipova el Rusio."}, {"text_idx": "#000010", "text": "Lipari tamen eventuale povos montri, ke la kandidatig\u0302o ja estis sendita de s\u0302i, kaj se la pruvo estos akceptita, ankau\u0306 s\u0302ia nomo povus aperi inter la kandidatoj. La elekta komisono ne volis rekomendi iun el la kandidatoj, sed subtenas c\u0302iun el ili kaj lasas la elekton al la komitato, kiu eventuale devos voc\u0302doni plurfoje, c\u0302ar la elektito devas ricevi subtenon de pli ol duono el la eblaj voc\u0302oj. La elekto okazos komence de la vendreda kunsido."}, {"text_idx": "#000011", "text": "Trezoro Huang Yinbao aperas en Kongresa Libro jam kiel estrarano de UEA, sed dum la komitata kunsido li sidis inter la ordinaraj komitatanoj, ne inter la estraranoj. Tio kaj la siatempaj problemoj rilate la retan voc\u0302donadon igis komitatanon Renato Corsetti demandi, c\u0302u Trezoro estas estrarano au\u0306 ne. Dum la reta voc\u0302donado Trezoro en marto ja ricevis pli ol duonon el la registritaj voc\u0302oj, sed post la anonco de la rezulto du komitatanoj konstatis, ke iliaj voc\u0302oj ne estis registritaj."}, {"text_idx": "#000012", "text": "Al Libera Folio prezidanto Mark Fettes en majo diris, ke ne eblas certe scii, c\u0302u Trezoro Huang Yinbao estis valide elektita kiel estrarano. Nun Fettes precizigis, ke Trezoro efektive estis elektita al la estraro, sed ke la komitato havas rajton konfirmi au\u0306 malkonfirmi tiun decidon. La komitato tamen ne protestis kontrau\u0306 la elekto, do supozeble dum la sekva kunsido Trezoro jam rajtos sidi kun la aliaj estraranoj."}, {"text_idx": "#000013", "text": "Krom la kutimaj du kunsidoj, unu en la komenco kaj unu en la fino de la kongresa semajno, la komitato de UEA c\u0302i-jare kunsidos ankau\u0306 lunde posttagmeze. Dum tiu ekstra kunsido lau\u0306plane estos pritraktata la plano pri nova kotiz-sistemo, kiu celas resanigi la financan situacion de la asocio. Pro financaj problemoj oni planas draste altigi la kotizojn kaj jam venontjare c\u0302esi eldoni la paperan Jarlibron."}, {"text_idx": "#000014", "text": "Aldone dum la kongresa semajno okazos komitataj forumoj, dum kiuj diversaj temoj estos pli detale diskutataj por prepari la grundon por komitataj decidoj."}, {"text_idx": "#000015", "text": "En sabato la komitato ankau\u0306 elektis tri novajn honorajn membrojn kaj du novajn membrojn al la honora patrona komitato. Iliaj nomoj estas publikigitaj en la solena malfermo en dimanc\u0302o. Krome estis starigita komisiono pri volontuloj."}, {"text_idx": "#000019", "text": "Dimanc\u0302e la kongreson oficiale malfermos la solena inau\u0306guro. Dimanc\u0302e okazos ankau\u0306 la nacia vespero. La tuta kongresa programo unuafoje estas oportune legebla ankau\u0306 per pos\u0302telefonoj en la retejo de UEA."}, {"text_idx": "#000028", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000031", "text": "Alig\u0302i al 400 aliaj abonantoj"}]